مارک زوکەربێرگ، بەڕێوەبەری کۆمپانیای فەیسبووک لە ڕابردوودا لە پلانیدا بوو بتوانێت لە ڕێگەی تۆڕی کۆمەڵایەتی وەتسەپەوە کە سەر بە کۆمپانیای فەیسبووکە، قازانج بەدەست بهێنێت و وا دیارە بۆ ئەم هۆکارەش ڕێکلامەکان باشترین ڕێگەن. ئێستاش بەڕێوەبەری وەتسەپ ڕایدەگەیەنێت بۆ لەمەودوا و لە داهاتوویەکی نزیک ڕێکلامەکان لەسەر ئەپەکەیان دیار دەکەون.
پێشاندانی ڕێکلامەکان لە ڕێگەی بەشی Statusـی بەکارهێنەرانەوە دەبێت. مەبەستی فەیسبووک لەم کارەیدا بەدەستهێنانی قازانج و بەیەکگەیاندنی بەکارهێنەر و کۆمپانیاکانە، کە بە پێی دوایین ئاماری فەیسبووک، ٤٥٠ ملیۆن بەکارهێنەری ڕۆژانەی وەتسەپ هەیە و ئەمەش کاریگەرییەکی زۆری لەسەر ڕێکلامەکان دەبێت، فەیسبووکیش بەڵێن دەدات زانیارییەکانی بەکارهێنەر پارێزراو دەبن.
کاتی دیارکەوتنی ڕێکلامەکان دیار نییە، بەڵام لە داهاتوویەکی نزیکدا دەبێت و سەرەتاش لەسەر ئەپی وەتسەپی iOS دەیبینین پێشتر لە ئەندرۆید. ئەم کارەی فەیسبووکت بە دڵە؟
سەرچاوە :
Ardroid
فەیسبووکتویتەرتیلگرامواتس ئەپ
تاگەکان تۆڕە کۆمەڵایەتییەکان مێسنجەرەکان وەتس ئەپ هەواڵ
محمد کازم
گرنگی بە نوسینەکانی کەی ئای تی ئێن دەدەم. نوسەرانی ئەم تۆڕە دەیانەوێت کوردستانیش بێبەش نەبێت لە تام و چێژی خوێندنەوە بەڵکو کەی ئای تی ئێن ماڵپەڕێکی فێرکار بێت لە ڕووی نوسین و پەرەپێدانی توانای ڕۆژنامەوانی، بۆ کەسان و پێگەی تر.